CELEX: 31989R4026
Language: el
Date: 1989-12-22 00:00:00
Title: Κανονισμός (ΕΟΚ) αριθ. 4026/89 της Επιτροπής της 22ας Δεκεμβρίου 1989 που καθορίζει, για το έτος 1990, τις λεπτομέρειες εφαρμογής του συμπληρωματικού μηχανισμού στις συναλλαγές στον τομέα του βοείου κρέατος

Avis juridique important

|

31989R4026

Κανονισμός (ΕΟΚ) αριθ. 4026/89 της Επιτροπής της 22ας Δεκεμβρίου 1989 που καθορίζει, για το έτος 1990, τις λεπτομέρειες εφαρμογής του συμπληρωματικού μηχανισμού στις συναλλαγές στον τομέα του βοείου κρέατος  

Επίσημη Εφημερίδα αριθ. L 382 της 30/12/1989 σ. 0062 - 0064

***** ΚΑΝΟΝΙΣΜΟΣ (ΕΟΚ) αριθ. 4026/89 ΤΗΣ ΕΠΙΤΡΟΠΗΣ  της 22ας Δεκεμβρίου 1989  που καθορίζει, για το έτος 1990, τις λεπτομέρειες εφαρμογής του συμπληρωματικού μηχανισμού στις συναλλαγές στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 83,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές (ΣΜΣ) (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,  Εκτιμώντας:  ότι το άρθρο 84 παράγραφος 1 της πράξης προσχώρησης της Ισπανίας και της Πορτογαλίας προβλέπει τον καθορισμό των ποσοτήτων στόχου μόνο μέχρι τις 31 Δεκεμβρίου 1989· ότι πρέπει, εάν ληφθεί αφενός υπόψη το γεγονός ότι από 1ης Ιανουαρίου 1990 εξακολουθεί να ισχύει ένα ενδεικτικό ανώτατο όριο και, αφετέρου, ότι η έκδοση του κανονισμού (ΕΟΚ) αριθ. 3913/89 της Επιτροπής (3) που απαλείφει ορισμένα προϊόντα από τον κατάλογο των προϊόντων που υπόκεινται σε ΣΜΣ στον τομέα του βοείου κρέατος, να επανεξεταστούν συνεπώς οι λεπτομέρειες εφαρμογής του ΣΜΣ, όπως ορίστηκαν στον κανονισμό (ΕΟΚ) αριθ. 3972/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3297/89 (5)· ότι πρέπει να αντικατασταθεί ο κανονισμός αυτός για λόγους σαφήνειας·  ότι τα ενδεικτικά ανώτατα όρια όσον αφορά την εισαγωγή στην Ισπανία ορισμένων προϊόντων του τομέα του βοείου κρέατος που αναφέρονται στο παράρτημα του παρόντος κανονισμού θεσπίστηκαν για το έτος 1990 με βάση τον προσωρινό ισολογισμό, αφού λήφθηκε υπόψη η εξέλιξη των συναλλαγών και με τρόπο που να συνεχισθεί το σταδιακό άνοιγμα της ισπανικής αγοράς·  ότι, για να θεσπιστούν οι τρόποι κατάθεσης της αίτησης και έκδοσης των πιστοποιητικών, πρέπει να προβλεφθεί παρέκκλιση και από τον κανονισμό (ΕΟΚ) αριθ. 3719/88 της Επιτροπής της 16ης Νοεμβρίου 1988 για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (6), όπως τροποποιήθηκε από τον κανονισμό (ΕΟΚ) αριθ. 1903/89 (7), και από τον κανονισμό (ΕΟΚ) αριθ. 574/86 της Επιτροπής της 28ης Φεβρουαρίου 1986 περί καθορισμού των λεπτομερειών εφαρμογής του ΣΜΣ (8), όπως τροποποιήθηκε τελευταία από τον κανονισμό (ΕΟΚ) αριθ. 3296/88·  ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα αναφέρονται τα ενδεικτικά ανώτατα όρια που αφορούν ορισμένα προϊόντα του τομέα του βοείου κρέατος τα οποία είναι δυνατό να εισαχθούν το 1990 στην Ισπανία και προέρχονται από την Κοινότητα με τη σύνθεσή της στις 31 Δεκεμβρίου 1985.  Άρθρο 2  Για τους σκοπούς της εφαρμογής του παρόντος κανονισμού, 100 χιλιόγραμμα κρέατος με κόκαλο αντιστοιχούν σε 77 χιλιόγραμμα κρέατος χωρίς κόκαλο.  Άρθρο 3  Κατά παρέκκλιση των διατάξεων:  α) του άρθρου 15 του κανονισμού (ΕΟΚ) αριθ. 3719/88, οι αιτήσεις για την έκδοση πιστοποιητικού ΣΜΣ που υποβάλλονται από την Δευτέρα έως την Παρασκευή, ώρα 13.00, θεωρούνται ότι υποβάλλονται ταυτόχρονα·  β) του άρθρου 6 παράγραφος 2 πρώτο και δεύτερο εδάφιο του κανονισμού (ΕΟΚ) αριθ. 574/86, τα κράτη μέλη κοινοποιούν στην Επιτροπή, πριν από την Τετάρτη, ώρα 13.00, την ποσότητα για την οποία έχουν υποβληθεί αιτήσεις για την έκδοση πιστοποιητικού για κάθε εξεταζόμενο προϊόν, που κατατέθηκαν την προηγούμενη εβδομάδα. Τα κράτη μέλη εκδίδουν τα πιστοποιητικά ΣΜΣ την επόμενη Δευτέρα για τις αιτούμενες ποσότητες, εκτός εάν η Επιτροπή λάβει ειδικά μέτρα·  γ) του άρθρου 6 παράγραφος 1 του κανονισμού (ΕΟΚ) αριθ. 574/86, το υπόδειγμα αριθ. 1 του πιστοποιητικού παραδίδεται στον αιτούντα ή αποστέλλεται στη διεύθυνση που αναγράφεται στην αίτηση·  δ) του άρθρου 6 παράγραφος 2 τρίτο εδάφιο του κανονισμού (ΕΟΚ) αριθ. 574/86, η υποχρέωση να χρησιμοποιηθεί το πιστοποιητικό διατηρείται σε περίπτωση εφαρμογής του ενιαίου συντελεστή μείωσης.  Άρθρο 4  1. Αυτός που υποβάλλει αίτηση πρέπει να είναι φυσικό ή νομικό πρόσωπο και κατά τη στιγμή της υποβολής της αίτησης να πραγματοποιεί, επί δώδεκα τουλάχιστον μήνες, συναλλαγές προϊόντων που υπάγονται στον τομέα του βοείου κρέατος, μεταξύ των κρατών μελών ή με τρίτες χώρες, και να είναι εγγεγραμμένος σ' ένα δημόσιο βιβλίο ενός κράτους μέλους.  2. Οι αιτήσεις για τη χορήγηση πιστοποιητικού γίνονται δεκτές μόνον εφόσον ο αιτών δηλώνει εγγράφως ότι δεν έχει υποβάλει και δεσμεύεται να μην υποβάλει αιτήσεις όσον αφορά το ίδιο προϊόν σε άλλα κράτη μέλη εκτός από το κράτος μέλος στο οποίο κατατίθεται η αίτησή του. Σε περίπτωση υποβολής από τον ίδιο ενδιαφερόμενο αιτήσεων σε δύο ή περισσότερα κράτη μέλη, όλες οι αιτήσεις απορρίπτονται.  3. Όλες οι αιτήσεις που προέρχονται από τον ίδιο ενδιαφερόμενο θεωρούνται ως ενιαία αίτηση.  Άρθρο 5  1. Οι αιτήσεις για τη χορήγηση πιστοποιητικών ΣΜΣ υποβάλλονται για τα προϊόντα τα οποία υπάγονται:  - σε μία από τις διακρίσεις της συνδυασμένης ονοματολογίας ή  - σε μία από τις ομάδες των διακρίσεων της συνδυασμένης ονοματολογίας που αναφέρονται στο παράρτημα.  2. Κατά παρέκκλιση από το άρθρο 2 παράγραφος 2 του κανονισμού (ΕΟΚ) αριθ. 574/86, τα δικαιώματα που απορρέουν από το πιστοποιητικό ΣΜΣ δεν μεταβιβάζονται.  Άρθρο 6  Για καθεμία από τις κατηγορίες προϊόντων που αναφέρονται στο παράρτημα, ο όγκος των ποσοτήτων για τις οποίες υποβάλλεται αίτηση στα πιστοποιητικά ΣΜΣ για τον ίδιο συναλλασσόμενο κατά τη διάρκεια μιας εβδομάδας δεν είναι δυνατό να υπερβαίνει 90 κεφάλια για τα ζωντανά ζώα ή 50 τόνους για τα νωπά κρέατα εκφραζόμενα σε τόνους ισοδύναμου βάρους σφαγείου.  Άρθρο 7  Κατά τους πρώτους εννέα μήνες του έτους, η μέγιστη ποσότητα για την οποία είναι δυνατό να εκδίδονται κάθε τρίμηνο τα πιστοποιητικά ΣΜΣ ανέρχεται στο 30 % των ποσοτήτων που αναφέρονται στο παράρτημα.  Άρθρο 8  Το πιστοποιητικό ΣΜΣ που εκδίδεται σύμφωνα με το άρθρο 1 και το άρθρο 3 του κανονισμού (ΕΟΚ) αριθ. 569/86 ισχύει για 18 ημέρες για όλα τα προϊόντα που αναφέρονται στο παράρτημα, από την ημερομηνία της πραγματικής έκδοσής του, σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88.  Άρθρο 9  Η εγγύηση όσον αφορά τα πιστοποιητικά ΣΜΣ ανέρχεται σε:  - 15 Ecu ανά κεφαλή για τα ζωντανά βοοειδή και  - 10 Ecu ανά 100 χιλιόγραμμα για τα άλλα προϊόντα που αναφέρονται στο παράρτημα.  Άρθρο 10  1. Η Ισπανία ανακοινώνει στην Επιτροπή τις ποσότητες των προϊόντων που εισάγονται πραγματικά κάθε τρίμηνο, το αργότερο 45 ημέρες μετά τη λήξη της σχετικής περιόδου, κατανεμημένες ανά προϊόν.  2. Η Ισπανία ανακοινώνει στην Επιτροπή το αργότερο στις 15 Οκτωβρίου κάθε έτους τις προβλέψεις για την εγχώρια παραγωγή και κατανάλωση για το επόμενο έτος.  Άρθρο 11  Καταργείται ο κανονισμός (ΕΟΚ) αριθ. 3972/88.  Άρθρο 12  Ο παρών κανονισμός αρχίζει να ισχύει την 1η Ιανουαρίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 375 της 23. 12. 1989, σ. 28.  (4) ΕΕ αριθ. L 351 της 21. 12. 1988, σ. 17.  (5) ΕΕ αριθ. L 320 της 1. 11. 1989, σ. 47.  (6) ΕΕ αριθ. L 331 της 2. 12. 1988, σ. 1.  (7) ΕΕ αριθ. L 184 της 30. 6. 1989, σ. 22.  (8) ΕΕ αριθ. L 57 της 1. 3. 1986, σ. 1.  ΠΑΡΑΡΤΗΜΑ  1.2.3.4 //  //  //  //  // Ομάδες   // Κωδικός ΣΟ  // Περιγραφή των προϊόντων   // Ενδεικτικό ανώ-  τατο όριο   //    //   //   //   // 1   // 0102 90  // Ζωντανά ζώα του είδους των βοοειδών, εκτός από τα ζώα αναπαραγωγής καθαράς φυλής και τα ζώα για ταυρομαχίες (κατά κεφαλή)   // 55 000   //    //   //   //   // 2   // 0201 10  0201 20   // - Κρέατα ζώων του είδους των βοοειδών, νωπά ή κατεψυγμένα, με κόκαλο   //   // 3   // 0201 30   // - Κρέατα ζώων του είδους των βοοειδών, νωπά ή κατεψυγμένα χωρίς κόκαλο (σε τόνους ισοδυνάμου βάρους σφαγείου)   // 9 000   //    //  //   //